**Základná škola, Levočská 6, 064 01 Stará Ľubovňa**

**Informácia pre rodiča dieťaťa alebo fyzickú osobu, ktorej je dieťa zverené do starostlivosti**

**o poskytovaní dotácie na podporu výchovy k stravovacím návykom dieťaťa od 01.05.2023 na deti, ktoré navštevujú posledný ročník materskej školy alebo základnú školu**

S účinnosťou od 01.05.2023 v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy** (ďalej len „MŠ“) alebo **základnú školu** (ďalej len „ZŠ“),ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, **písomne požiada** o poskytnutie dotácie na stravu.

Dotácia na stravu sa od 01.05.2023 bude poskytovať v sume:

* **2,10 eur za každý deň,** v ktorom sa dieťa zúčastnilo vyučovania**v ZŠ na prvom stupni**a**odobralo obed,**
* **2,30 eur za každý deň,** v ktorom sa dieťa zúčastnilo vyučovania **v ZŠ na druhom stupni**a**odobralo obed.**

V súvislosti s poskytovaním dotácie na stravu si Vás dovoľujeme tiež informovať, že:

* za vyučovanie v ZŠ sa považuje aj individuálne vzdelávanie bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni,
* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadate a Vaše dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu. Dotácia na stravu sa v takomto prípade vyplatí rodičovi a dieťa si diétnu stravu prinesie na konzumáciu v rámci obeda do školy.

**Podmienky na zaradenie do zoznamu poberateľov „dotácie“ pre nových žiakov-stravníkov ZŠ**

Ak Vaše dieťa začne navštevovať **ZŠ Levočská 6, Stará Ľubovňa od 1.9.2023** (žiaci 1. ročníka) a máte záujem o poskytovanie dotácie na stravu, **je nevyhnutné požiadať o dotáciu na stravu, a to na nižšie uvedenom tlačive (žiadosť), ktorú žiadame doručiť najneskôr v termíne do 10. 9. 2023.**

Zároveň je potrebné vypísať tlačivo, aby dieťa bolo zaradené do zoznamu stravníkov cez

 „Zápisný lístok stravníka“.

V prípade, ak **nedoručíte túto žiadosť**  v stanovenom termíne, **na dieťa nebude možné poskytovať dotáciu na stravu**, **až kým v priebehu školského roka o dotáciu na stravu nepožiadate**. Žiadosť o poskytnutie dotácie na stravu je možné odvolať.

**Podmienky na poskytnutie a vyplatenie „dotácie“**

Dotácia bude vyplatená za každý deň, v ktorom sa ***dieťa zúčastni vyučovania a odoberie stravu čipom***.

Noví stravníci k „žiadosti“ doložia aj „Zápisný lístok stravníka“, zakúpia si čip v hodnote 2,-€.

Odhlásenie a prihlásenie zo stravy je možné deň vopred do 14:00 hodiny.

Prvý deň choroby alebo neodhlásenú stravu je možné si prevziať do prepravných nádob

v čase od 11:00-11:20 hodiny.

Včas neodhlásenú a neprebratú stravu hradí rodič v plnej výške podľa finančného pásma:

I. stupeň: 2,10€/1 obed II. stupeň: 2,30€/1 obed

**30,-€** je zálohová platba, ktorú musí mať každý stravník na stravovacom účte na úhradu stravy bez dotácie.

Termín splatnosti zálohovej platby je 30.9.2023 na číslo účtu ŠJ:

 **SK37 0200 0000 0000 0203 5602**

**Základná škola, Levočská 6, 064 01 Stará Ľubovňa**

**ŽIADOSŤ**

**rodiča dieťaťa alebo fyzickej osoby, ktorej je dieťa zverené do starostlivosti rozhodnutím súdu
o podanie žiadosti o poskytnutie dotácie na podporu**

**výchovy k stravovacím návykom dieťaťa**

V zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov[[1]](#footnote-1), ja dolu podpísaný:

Meno a priezvisko: ................................................................................................................................

Adresa bydliska: ..................................................................................................................................

E-mail: ................................................................................Tel. číslo: ..................................................

Číslo účtu – IBAN: ...............................................................................................................................

**žiadam od 01.09.2023 o poskytnutie dotácie na stravu:**

Meno a priezvisko dieťaťa:...............................................................................................................

Trieda: ............................................

Bydlisko: .........................................................................................................................................

Rodné číslo dieťaťa: .........................................................................................................................

„Dotácia na stravu“ sa bude poskytovať:

* prihláseným stravníkom po odovzdaní žiadosti (noví stravníci doložia aj „zápisný lístok“)
* stravníkom za každý deň, v ktorom sa zúčastnili výchovno-vzdelávacej činnosti
* stravníkom, ktorí si odoberú stravu čipom (bez čipu nie je možné vydať stravu ani priznať dotáciu)
* včas neodhlásenú a neprebratú stravu hradí rodič v plnej výške podľa finančného pásma

V .....................................dňa.............................

 ...............................................................

 vlastnoručný podpis

Súhlas so spracúvaním osobných údajov: Podpisom tejto návratky rodič dieťaťa alebo fyzická osoba, ktorej je dieťa zverené do starostlivosti rozhodnutím súdu dáva súhlas na spracovanie svojich osobných údajov a osobných údajov dieťaťa / žiaka v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

1. Právna úprava účinná od 01.05.2023. [↑](#footnote-ref-1)